Keskustelu:Visma Financial Solutions

message: Taloushallinnon yritys, hakenut julkisuutta sponsoroinnin kautta ja nyt Wikipedian kautta. Onko merkittävä, turkulainen kylläkin? --Mwåc8m (keskustelu) 8. marraskuuta 2016 kello 14.56 (EET)
replies: text: Yleisjargonia, joka helposti mieltyy mainonnaksi. Voisi kertoa yrityksen tekemisistä vähän konkreettisemmin, WP ei ole mikään nosteinstrumentti. --Htm (keskustelu) 10. marraskuuta 2016 kello 02.20 (EET)
replies: text: :Korjasin tänään artikkelin kieliasua ja tyyliä. TekstiSuula (keskustelu) 10. marraskuuta 2016 kello 14.05 (EET)
Eiköhän tämä täytä  ehtoja riittävästi. Toveri (keskustelu) 17. marraskuuta 2016 kello 16.27 (EET)
thread_title:  Merkittävyys 

message: Yhtiötä melko läheltä seuranneena voin todeta, että Pappila Penkkala Group on tällä hetkellä ja jatkossa vielä korostuneemmin yksi Varsinais-Suomen alueen merkittävimmistä ja näkyvimmistä yrityspalveluita tuottavista yrityksistä. PPG:n kasvuvauhti on ollut viime vuosina huomattavaa, ja yhtiöstä kirjoittavat säännöllisesti niin alueellinen Turun Sanomat kuin myös suurimmat valtakunnalliset talouslehdet.
Firma on toki tullut monille kuluttajille tunnetuksi juuri urheilun tukijana. Tuoreehko HJK-kumppanuus viestinee siitä, että yhtiö pyrkii kasvamaan valtakunnallisesti. PPG-päättäjät osallistuvat myös aktiivisesti ajoankohtaiseen talouskeskusteluun. Toistaiseksi eritoten täällä Turun seudulla, mutta jatkossa uskoakseni yhä voimakkaammin myös koko maassa. Ystävällisin terveisin, TekstiSuula (keskustelu) 8. marraskuuta 2016 kello 18.27 (EET)
replies: text: Itse yrityksestä ei ole juttua muuten kuin yhteistyöuutinen HJK:n kanssa. Satunnaiset maininnat muissa yhteyksissä ei vielä tee merkittäväksi, ja Mäenpää-juttukin kertoo Mäenpään urakiidosta. Minusta tämä vaikuttaa melko tavalliselta keskikokoiselta yritykseltä, jolla ei ainakaan vielä ole asiaa Wikipediaan. Wikipediahan ei ole mikään yrityssivusto tai mainosalusta vaan kertoo omalla alallaan merkittävistä yrityksistä, joiden merkittävyys pitää osoittaa lähteillä. --Mwåc8m (keskustelu) 10. marraskuuta 2016 kello 10.21 (EET)
replies: text: :Katsopa lähteet uudelleen läpi – itse yrityksestäkin on kirjoitettu niin Kauppalehdessä, Turun Sanomissa kuin yrittäjälehdissä. Uutiset koskevat HJK-yhteistyön lisäksi myös kumppanuuksia Polarin sekä Jethro Rostedtin kiinteistönvälitysketjun kanssa. Lisäksi poistit omakätisesti monta linkkiä "Aiheesta muualla"-osiosta. "Toimitusjohtajan henkilöjutut eivät koske yritystä" on myös mielestäni vähän saivartelua. Olisi mielenkiintoista myös tietää "tavanomainen keskikokoinen yritys" -luokittelusi tarkemmat perusteet. Itselleni ja lukuisille muille ihmisille PPG on tullut tunnetuksi juuri tuettuaan poikkeuksellisen paljon suomalaisia urheilubrändejä. Tänään lisäsin myös tiedon siitä, että PPG tekee ainoana suomalaisena perintätoimistona kansainvälistä perintää Sekundi-verkostom jäsenenä, joten myös se tekee heistä alallaan erottuvan toimijan.

text: :Yrityksestä kirjoittaessa yleisempikin kuvaus kuulostaa helposti mainostekstiltä "yritys tarjoaa...", mutta uusimmassa versiossa pyrin viemään sisältöä mahdollisimman tietokirjamaiseen suuntaan. Yst.TekstiSuula (keskustelu) 10. marraskuuta 2016 kello 14.05 (EET)
replies: text: ::Jos linkki on jo lähteenä, sitä ei enää toisteta AM-osiossa. Brändien tukeminen ei mielestäni tee yritystä (wiki-)merkittäväksi, vaikka siihen yritykset tietysti brändien tukemisella pyrkivät. --Mwåc8m (keskustelu) 10. marraskuuta 2016 kello 14.15 (EET)
replies: text: :::Ei tietenkään pelkästään, mutta liiketoiminnan laajentumisen ja tunnettujen kumppanuuksien lisäksi se on osaltaan ollut lisäämässä kyseisen yrityksen tunnettuutta. Asiaa voi olla vaikeaa hahmottaa muualta Suomesta, mutta Varsinais-Suomen alueella PPG:n laajentuminen on tehnyt siitä omalla toimialallaan yhden huomattavimmista yhtiöistä, joka haastaa vahvasti ylikansallisia toimijoita.TekstiSuula (keskustelu) 10. marraskuuta 2016 kello 14.27 (EET)
replies: text: ::::Lisätty "Aiheesta muualla" -osioon kaksi Turun Sanomien uutista.
thread_title:  Selvitys merkittävyydestä 

message: Olen itse luonut artikkelin, mutta ehdotan silti, että aihe menisi pikapoiston sijasta äänestykseen.Saman kokoluokan yrityksiä samalta toimialalta on kuitenkin tietosanakirjassa mukana, ja ne ovat olleet julkisuudessa esillä huomattavasti tätä vähemmän. TekstiSuula (keskustelu) 14. marraskuuta 2016 kello 11.32 (EET)
thread_title:  Äänestys